Vleispryse spring deur die dak | Die Vryburger
Boere probeer soveel moontlik diere verkoop om die komende droogte met minder vee op die plaas te sit wat gevoer moet word.
Die grootskaalse verkoop van vee het tot gevolg dat die mark tans 'n ooraanbod het, wat onder normale omstandighede 'n daling in die vleisprys sou meebring.
Vanjaar gebeur dit nie. Die vleispryse het deur die dak gegaan en verdere stygings word verwag wanneer boere se slagvee alles verkoop is en die aanvraag meer is as wat aangebied word.
Boere wat reeds vir twee jaar sukkel weens die droogtetoestand, beskik nie meer oor vee wat bemark kan word nie, en in talle gevalle is die diere nou te maer om as slagvee verkoop te word.
Handelaars sê die prys gaan verder die hoogte in spring wanneer slagvee net nie meer beskikbaar is nie, en die aanvraag steeds styg.
Kommer bestaan oor die laer aanwas van skape en beeste weens die droogte, omdat boere eers wag om te sien of dit gaan reën voor die winter aanbreek.
Indien dit nie betyds reën nie, sal die aanwas van veral skape en beeste aansienlik daal, teenoor vorige jare, wat beteken dit kan selfs twee tot drie jaar neem voor boere weer genoeg diere het wat bemark kan word.
Met die Kersseisoen op hande kan verbruikers hulle regmaak vir vleispryse wat die beursies vinnig leegmaak.
One thought on "Vleispryse spring deur die dak"
Ruiter vd Forums November 9, 2015 at 9:58 am
Jan Alleman moet dit nie vertolk dat oa skaapboere nou weer in die "pound seats" sit nie. Inteendeel.
Kerstyd lei gewoonlik n fase in waar OTM's met springstof begroet word.
Eweneens so die middernagtelike besoeke van 'vleistrokke' uit Guguletu en Nyanga. Die 'manne' wil skaapslag innie sitkamer en hul voorvader-geeste na behore onthaal. Verniet. Vir boer se kind ( ten spyte van droogte, rooijakkals en peestersiekte of Slenkdalkoors ) – kos dit nou weer nag-ops hou.